section_heading: Razvoj i distribucija
paragraph_text: GIMP se objavljuje kao izvorni kod. Tek nakon objave pripremaju se paketi namijenjeni instalaciji na različitim operacijskim sustavima.Downloads, gimp.org, pristupljeno 3. kolovoza 2014. Broj inačice koji koristi GIMP je izražen u formatu veliko izdanje - malo izdanje - revizija, gdje svaki broj ima točno određeno značenje: prvi broj se mijenja samo za velike promjene (trenutno je to 2). Drugi broj se mijenja s objavom novih značajki, gdje su neparni brojevi rezervirani za razvojne, a parni za stabilne inačice. Treći broj se mijenja sa svakom objavom koja uključuje ispravke bugova, s parnim brojevima rezerviranim za stabilne, a neparnim za razvojne inačice.